યશપાલે જણાવ્યું કે ૧૦ મુ પાસ કર્યા પછી તેમની માતાનું મૃત્યુ થઇ ગયું હતું. પિતાજી બેદરકાર હતા તો આગળનો અભ્યાસ પૂરો કરવા માટે પોતે પાર્ટ ટાઈમ કામ કરવાનું શરુ કરી દીધું. હોટલોમાં વાસણ માંજવા, સાઈકલના પંચર કરવા, લોટની ઘંટી અને કારીયાણાની દુકાનમાં પણ કામ કર્યું. આવી રીતે સંઘર્ષ કરીને યશપાલ દિલ્હીમાં નેશનલ સ્કુલ ઓફ ડ્રામા (NSD) પહોચ્યા. NSD માં અભ્યાસ કરવા માટે જયારે યશપાલ ઘરે પહોચ્યો તો ગામ વાળા પૂછવા લાગ્યા ફિલ્મમાં ક્યારે જઈશ? લોકો ચીડવતા હતા, પૂછતાં હતા કે જો ફિલ્મની ટ્રેનિંગ લઇ લીધી તો ફિલ્મોમાં કેમ નથી આવતો? તેમને બધું ખોટું લાગતું હતું. સારું, અભ્યાસ પછી ૩ સપ્ટેમ્બર ૧૯૯૬ ના રોજ મુંબઈ આવી ગયો.